Језичка култура, 6.р. (годишња провера)

**1. Немој да ме смараш, видиш да сам у дауну, тебра! Јуче ми је било топ, кулирао сам, осећао сам се врх, али ми је ћале забранио парти, па сам се снуждио. Колико жаргонских речи је** **употребљено у датом примеру:**

 6 9 8 7

**2. За ентеријерски опис је важно:**

 изразити детаљи просторије

 годишње доба

 близина раскрснице

 околина

 осветљеност просторије

 распоред предмета у простору

**3. Реч БЕЛЕТИ значи:**

 постајати бео у лицу

 избељивати веш

 бојити зид белом фарбом

**4. Сумњив значи исто што и сумњичав:**

 не да

**5. Означи реч која је пејоратив:**

 засеок

 селце

 селендра

 сеоце

 село

**6. Совуљага, глумчина, носина, птичурина... су:**

антоними

 хипокористици

 аугментативи

 деминутиви

**7. Одлике вести су:**

сажетост

 истинитост

 ироничност

 субјективност

 актуелност

 осуђујући став

**8. Људина, синчина, певачина, другарчина су аугментативи:**

 неутралног значења

 позитивног значења

 ироничног значења

 негативног значења

**9. Поштапалица или:**

 плеоназам

 каламбур

 узречица

 позајмљеница

 муцање

**10. Протрачао је кроз циљ силовито. Којим бисмо изразом могли заменити реч силовито, а да** **значење остане слично или исто:**

 Протрачао је кроз циљ као да га је неко узео на зуб.

 Протрачао је кроз циљ као да има змију у џепу.

 Протрачао је кроз циљ као да му је душа у носу.

**11. У којем је примеру реч КРИЛО употребљено у свом основном значењу:**

 Крила су им покривена раскошним перјем.

 Шћућурио се у мајчином крилу.

 Подрхтавала су и крила авиона.

 Литерарни конкурс је носио назив "На крилима маште".

**12. Означи хипокористике:**

 мајчица

 санак

 медицинска сестра бабица

 Љубица

 гумица

 зека

13. \_\_\_\_\_\_\_ је основни облик новинарског изражавања којом се јавност путем медија обавештава о неком догађају, појави или личности; одговара на питања: ко, шта, где, кад, како, зашто? Која реч недостаје на почетку ове дефиниције:

 извештај

 вест

 интервју

 обавештење

**14. Основна разлика између ВЕСТИ и ИЗВЕШТАЈА је у:**

 опширности и детаљности

 циљ(а)ној групи којој се обраћају

 субјективности и броју речи

 коментарисању и фигуративности

**15. Медији се деле на:**

 штампане и електронске

 телевизију и радио

 новине и часописе

 интернет и друштвене мреже

**16. Он је у својој екипи РЕСПЕКТОВАН:**

 отписан

 изгубљен

 уважаван

 исмејаван

 задовољан

**17. Тајфун "Катрин" прешао је преко Сејшелских острва и начинио велику материјалну штету, без људских жртава. Последице разорног невремена ће се још дуго осећати на овој егзотичној** **дестинацији. Који податак у наведеној вести недостаје:**

 место катастрофе

 одговор на питање шта

 последице катастрофе

 време катастрофе

**18. Ако новинар пишући о некој теми износи своје ставове, коментаре или мишљења, тај облик** **новинарског изражавања се назива:**

 извештај

 вест

 репортажа

**19. У којем примеру нема сувишних (непотребних) речи:**

 Попео се степеницама горе, до тавана.

 Његове очи су биле заносне и плаве боје.

 Тапацирање намештаја је поскупело.

 Често пута смо се смејали њеним шалама.

**20. ЗНАЧИ, осећај је био фантастичан, ЗНАЧИ, да не поверујеш! Наглашене речи су:**

 плеоназми

 поштапалице

 туђице

 хипокористици